CELEX: 62015TN0540
Language: sl
Date: 2015-09-18 00:00:00
Title: Zadeva T-540/15: Tožba, vložena 18. septembra 2015 – De Capitani/Parlament

30.11.2015   
            
            
               SL
            
            
               Uradni list Evropske unije
            
            
               C 398/57
            
         Tožba, vložena 18. septembra 2015 – De Capitani/Parlament
   (Zadeva T-540/15)
   (2015/C 398/72)
   Jezik postopka: angleščina
   
      Stranki
   
   
      Tožeča stranka: Emilio De Capitani (Bruselj, Belgija) (zastopnika: O. Brouwer in J. Wolfhagen, odvetnika)
   
      Tožena stranka: Evropski parlament
   
      Predlogi
   
   Tožeča stranka Splošnemu sodišču predlaga, naj se:
   
               —
            
            
               za ničen razglasi sklep Evropskega parlamenta A(2015)4931 z dne 8. julija 2015 o zavrnitvi dostopa do dokumentov LIBE-2013-0091-02 in LIBE-2013-0091-03, ki se nanašata na predlog uredbe Evropskega parlamenta in Sveta o Agenciji Evropske unije za sodelovanje na področju kazenskega pregona in usposabljanja (Europol) in razveljavitvi sklepov 2009/371/PNZ in 2005/681/PNZ;
            
         
               —
            
            
               toženi stranki naloži plačilo stroškov postopka, vključno s stroški morebitnih intervenientov.
            
         
      Tožbeni razlogi in bistvene trditve
   
   Tožeča stranka v podporo tožbi navaja dva tožbenega razloga.
   
               1.
            
            
               S prvim tožbenim razlogom zatrjuje nepravilno uporabo prava in nepravilno uporabo člena 4(3), prvi pododstavek, Uredbe Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, posebna izdaja v slovenščini, poglavje 1, zvezek 3, str. 331).
               Tožeča stranka zatrjuje, da je Parlament nepravilno uporabil prava in nepravilno uporabil člen 4(3), prvi pododstavek, Uredbe št. 1049/2001, ker:
               
                           —
                        
                        
                           dostop do zahtevanih dokumentov, ki so del zakonodajnega postopka, ne vpliva – na konkreten, učinkovit in nehipotetičen način – na zakonodajni postopek;
                        
                     
                           —
                        
                        
                           Parlament ne upošteva, da zlasti od Lizbonske pogodbe dalje za zakonodajne pripravljalne akte velja načelo o čim širši dostopnosti;
                        
                     
                           —
                        
                        
                           če člen 4(3) za zakonodajne pripravljalne akte velja še naprej po sprejetju Lizbonske pogodbe in Listine Evropske unije o temeljnih pravicah, je Parlament nepravilno uporabil pravo in nepravilno uporabil merilo prevlade javnega interesa.
                        
                     
         
               2.
            
            
               Z drugim tožbenim razlogom zatrjuje neobrazložitev v smislu člena 296 PDEU.
               Tožeča stranka meni, da Parlament ni obrazložil, zakaj je zavrnil dostop do zahtevanih dokumentov na podlagi člena 4(3), prvi pododstavek, Uredbe št. 1049/2001, in sicer ker ni obrazložil (i) zakaj bi polno razkritje dokumentov učinkovito in konkretno oviralo zadevni zakonodajni postopek in (ii) zakaj v obravnavani zadevi ne prevlada javni interes.